2011 සමස්ත ලංකා කනිෂ්ඨ පාසල් ක්‍රීඩා උළෙලේදී මීටර් 400 ඉසව්ව තත්පර 50.05කින් නිමකර නව තරග වාර්තාවක් පිහිටුවමින් කඳාන සෙබස්තියන් විදුහලට විශාල කීර්තියක් හිමිකරදුන් යොමාල් රවිසර ක්‍රීඩකයාට උපහාර දැක්වීමේ උත්සවයක් පසුගියදා එම විද්‍යාලයේදී පැවැත්විණි.දියගම මහින්ද රාජපක්ෂ ක්‍රීඩාංගණයේදී පැවැති ක්‍රීඩා උළෙලේදී අවුරුදු 16න් පහළ මීටර් 200 ඉසව්වේ දෙවන ස්ථානයද හිමිකර එම ක්‍රීඩා උත්සවයේ 16න් පහළ දක්ෂතම ක්‍රීඩකයාට හිමි සම්මානයද ලබා ගැනීමට ඔහු සමත්විය.ඔහු විසින් බිඳ හෙළනු ලැබුවේ 2000 වසරේදී මනෝජ් පුෂ්ප කුමාර තත්පර 51.08කින් නිම කර පිහිටුවා තිබූ වාර්තාවය..